କଟକରେ ୧୪ଟି କୃତ୍ରିମ ପୋଖରୀରେ ସମସ୍ତ ମୂର୍ତ୍ତି ବିସର୍ଜନ କରାଯିବ। ଭସାଣ ଉତ୍ସବ ଆଜି ସକାଳ ୧୦ଟାରୁ ସନ୍ଧ୍ୟା ୬ଟା ପର୍ଯ୍ୟନ୍ତ ଅନୁଷ୍ଠିତ ହେବ।
ପ୍ରତି ପୂଜା କମିଟିର ୭ ଜଣ ଲୋକଙ୍କୁ ଭସାଣରେ ସାମିଲ୍ ହେବାକୁ ଅନୁମତି ମିଳିବ। ମୂର୍ତ୍ତିକୁ ଡାଲା ଅଟୋ କିମ୍ବା ପିକଅପରେ ଆଣିବାକୁ ପ୍ରଶାସନ କହିଛି ।
ଭୁବନେଶ୍ୱର, ଅକ୍ଟୋବର ୨୦(ଲୋକାଲ ୱାୟାର): ଭୁବନେଶ୍ୱର ଜିପିଏଚ ସହକାରୀ ନିର୍ବାହୀ ଯନ୍ତ୍ରୀ ରବୀନ୍ଦ୍ର ନାଥ ପ୍ରଧାନଙ୍କ ଘରେ ମଙ୍ଗଳବାର ହୋଇଥିବା ଚଢ଼ାଉରେ ତାଙ୍କର ସାଢ଼େ ୬ କୋଟି ଟଙ୍କାର ସ୍ଥାବର/ଅସ୍ଥାବର ସମ୍ପତ୍ତି ଠାବ ହୋଇଥିବା ଭିଜିଲାନ୍ସ ପକ୍ଷରୁ କୁହାଯାଇଛି ।
ଠାବ ହୋଇଥିବା ସମ୍ପତ୍ତି ମଧ୍ୟରେ ରହିଛି, ଭୁବନେଶ୍ୱର ଉପକଣ୍ଠ ବାଲିଅନ୍ତାରେ ୪୧ ଫ୍ଲାଟ୍ ଥିବା ଆପାର୍ଟମେଣ୍ଟ (୪ କୋଟି ୪ ଲକ୍ଷ ୨୮ ହଜାର ୬୩୦ ଟଙ୍କା), ନୂଆପଲ୍ଳୀରେ ୨ ଟି ଦୁଇ ମହଲା କୋଠା (୯୩ ଲକ୍ଷ ୩୮ ହଜାର ୭୭୭ ଟଙ୍କା), ନହରକଣ୍ଟାରେ ଏକ ଘର (୪ ଲକ୍ଷ ୪୮ ହଜାର ଟଙ୍କା), ଗଞ୍ଜାମ ଓ ଭୁବନେଶ୍ୱରରେ ୮ ଟି ପ୍ଲଟ୍(୪୩ ଲକ୍ଷ ୩୨ ହଜାର ୩୧୨ ଟଙ୍କା), ୨ଟି କାର୍(୨୧ ଲକ୍ଷ ୮୭ ହଜାର ୩୧୨ ଟଙ୍କା), ବାଇକ୍ (୭୩ ହଜାର ଟଙ୍କା),୭୨ ଲକ୍ଷ ୮୨ ହଜାର ଟଙ୍କାର ବ୍ୟାଙ୍କ ଜମା, ୧ ଲକ୍ଷ ୨୮ ହଜାର ଟଙ୍କାର ବୀମା, ୧ ଲକ୍ଷ ୮୩ ହଜାର ଟଙ୍କାର ଅଳଙ୍କାର, ୬ ଲକ୍ଷ ୭ ହଜାର ୩ ଶହ ଟଙ୍କାର ଗୃହ ଉପକରଣ ଏବଂ ୩ ଲକ୍ଷ ୫୨ ହଜାର ଟଙ୍କା ମୂଲ୍ୟର ଗୃହ ନିର୍ମାଣ ସାମଗ୍ରୀ ।
ଭୁବନେଶ୍ୱର,ମାର୍ଚ୍ଚ ୦୮ (ଲୋକାଲ ୱାୟାର): ଆଜି ଆନ୍ତର୍ଜାତୀୟ ମହିଳା ଦିବସ ଅବସରରେ ସ୍ୱେଚ୍ଛାସେବୀ ସଂଗଠନ କର ଫାଉଣ୍ଡେସନ୍ ଓ 'ମୋ ସାଇକେଲ୍'ର ମିଳିତ ଆନୁକୂଲ୍ୟରେ ଏକ ସାଇକ୍ଲୋଥନ୍ ଅନୁଷ୍ଠିତ ହୋଇଯାଇଛି ।
ଏହି ସାଇକ୍ଲୋଥନ୍ ଭୁବନେଶ୍ୱର ସ୍ଥିତ ଶିଶୁଭବନ ଛକରୁ ଆରମ୍ଭ ହୋଇ ମାଷ୍ଟରକ୍ୟାଣ୍ଟିନ୍ ଛକରେ ଶେଷ ହୋଇଥିଲା । ଏଥିରେ ସାମ୍ବାଦିକ, ପୋଲିସ ଓ ସମାଜସବୀ ସହ ବହୁ ସାଧାରଣ ଲୋକ ଯୋଗ ଦେଇଥିଲେ ।
କାର୍ଯ୍ୟକ୍ରମରେ ମୁଖ୍ୟ ଅତିଥି ଭାବେ ଓଡ଼ିଶା ସରକାରଙ୍କ ଭିନ୍ନକ୍ଷମ ବିଭାଗର ଅଧ୍ୟକ୍ଷା ଶ୍ରୀମତୀ ସୁଲୋଚନା ଦାସ ଯୋଗ ଦେଇଥିଲେ ।
ଭୁବନେଶ୍ବର, ଫେବ୍ରୁଆରି ୨୬(ଲୋକାଲ ୱାୟାର): ଇଣ୍ଡିଆନ୍ ମେଟାଲ୍ସ ଓ ଫେରୋଆଲୟଜ୍ ଲିମିଟେଡ (ଇମ୍ଫା)ର ପରିଚାଳନା ନିର୍ଦ୍ଦେଶକ ଶୁଭ୍ରକାନ୍ତ ପଣ୍ଡା ବୁଧବାର ଫିକି (ନ୍ୟାସନାଲ୍ ମ୍ୟାନୁଫ୍ୟାକଚରିଂ କମିଟି ଅଫ୍ ଦ ଫେଡେରେସନ୍ ଅଫ୍ ଇଣ୍ଡିଆନ୍ ଚାମ୍ବର୍ସ ଅଫ୍ କମର୍ସ ଆଣ୍ଡ ଇଣ୍ଡଷ୍ଟ୍ରି)ର ରାଷ୍ଟ୍ରୀୟ ଉତ୍ପାଦକ କମିଟର ଅଧ୍ୟକ୍ଷ ନିଯୁକ୍ତ ହୋଇଛନ୍ତି।
ଇମ୍ଫା ଦେଶର ଅନ୍ୟତମ ଗୁରୁତ୍ବପୂର୍ଣ୍ଣ ଫେରୋ କ୍ରୋମ୍ ଉତ୍ପାଦନକାରୀ କମ୍ପାନୀ, ଯାହା ୬୫୦୦ ପରିବାରକୁ ଜୀବିକା ଦେଇପାରିଛି।
ଉତ୍ପାଦନ କ୍ଷେତ୍ର ଦେଶର ଜିଡିପି ବୃଦ୍ଧି ଓ ଅର୍ଥନୈତିକ ଅଭିବୃଦ୍ଧି ପାଇଁ ଗୁରୁତ୍ବପୂର୍ଣ୍ଣ ଭୂମିକା ଗ୍ରହଣ କରୁଥିବାରୁ ସେ ଏଥିପାଇଁ ସୁସ୍ଥ ବାତାବରଣ ସୃଷ୍ଟି କରିବା ଉପରେ ଜୋର୍ ଦେବେ ବୋଲି କହିଛନ୍ତି।
ଭୁବନେଶ୍ବର, ଫେବ୍ରୁଆରି ୨୬(ଲୋକାଲ ୱାୟାର): ଜାତୀୟ ହାରଠାରୁ ରାଜ୍ୟରେ ପେଟ୍ରୋଲ ଓ ଡିଜେଲ୍ ବ୍ୟବହାର ହାର ଅଧିକ ବୋଲି ବୁଧବାର ବିଧାନସଭାରେ ଯୋଗାଣ ଓ ଖାଉଟି କଲ୍ୟାଣ ମନ୍ତ୍ରୀ ରଣେନ୍ଦ୍ର ପ୍ରତାପ ସ୍ବାଇଁ ସୂଚନା ଦେଇଛନ୍ତି।
ରାଜ୍ୟରେ ପେଟ୍ରୋଲ ବ୍ୟବହାରର ବାର୍ଷିକ ବୃଦ୍ଧି ହାର ୧୦.୨୫ ପ୍ରତିଶତ ଥିବା ଡିଜେଲ ବ୍ୟବହାରର ବାର୍ଷିକ ବୃଦ୍ଧି ହାର ୩.୮୧ ପ୍ରତିଶତ ଥିବା ମନ୍ତ୍ରୀ କହିଛନ୍ତି।
ଭୁବନେଶ୍ବର, ଫେବ୍ରୁଆରି ୨୬(ଲୋକାଲ ୱାୟାର): ଆସନ୍ତା ଏପ୍ରିଲ ପ୍ରଥମ ସପ୍ତାହରୁ ଯୁକ୍ତ ଦୁଇ ଖାତା ମୂଲ୍ୟାୟନ ଆରମ୍ଭ ହେବ ଓ ମେ ଶେଷ ସୁଦ୍ଧା ବିଜ୍ଞାନ ଫଳ ପ୍ରକାଶ ପାଇବ ବୋଲି ଗଣଶିକ୍ଷା ମନ୍ତ୍ରୀ ସମୀର ଦାସ ବୁଧବାର ସୂଚନା ଦେଇଛନ୍ତି ।
ଅଧ୍ୟାପକମାନେ ଖାତା ଦେଖାରେ ଯୋଗ ନ ଦେଲେ ସେମାନଙ୍କ ବିରୋଧରେ କଡା କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ବୋଲି ମନ୍ତ୍ରୀ କହିଛନ୍ତି ।
ଶୃଙ୍ଖଳିତ ପରୀକ୍ଷା ଲାଗି ରାଜ୍ୟର ସମସ୍ତ ଯୁକ୍ତ ଦୁଇ ପରୀକ୍ଷା କେନ୍ଦ୍ରରେ ସିସିଟିଭି କ୍ୟାମେରା ଲଗାଯାଇଛି ଓ ୧୧୪୨ଟି ପରୀକ୍ଷା କେନ୍ଦ୍ରରେ ସୁପରିଟେଣ୍ଡେଣ୍ଟ ନିଯୁକ୍ତି ସରିଛି ।
ଭୁବନେଶ୍ବର, ଫେବ୍ରୁଆରି ୨୪ (ଲୋକାଲ ୱାୟାର): ମାଟ୍ରିକ ପରୀକ୍ଷା କେନ୍ଦ୍ରରେ ଭିନ୍ନକ୍ଷମ ଛାତ୍ରଛାତ୍ରୀଙ୍କ ସୁବିଧା ତଦାରଖ ପାଇଁ ଭୁବନେଶ୍ବର କ୍ୟାପିଟାଲ୍ ହାଇସ୍କୁଲରେ ଭିନ୍ନକ୍ଷମ କମିଶନ ଅଧ୍ୟକ୍ଷା ସୁଲୋଚନା ଦାସ ସୋମବାର ଅଚାନକ ପହଞ୍ଚିଛନ୍ତି ।
ବିଭିନ୍ନ ପରୀକ୍ଷା କେନ୍ଦ୍ର ପକ୍ଷରୁ ଭିନ୍ନକ୍ଷମ ପରୀକ୍ଷାର୍ଥୀଙ୍କୁ ଆବଶ୍ୟକୀୟ ସୁବିଧା ମିଳୁନଥିବା ଅଭିଯୋଗ ପରେ ସେ ଏହି ଗସ୍ତ କରିଥିବା ସୂଚନା ମିଳିଛି।
ତେବେ ସେ କ୍ୟାପିଟାଲ ହାଇସ୍କୁଲ ପରୀକ୍ଷା କେନ୍ଦ୍ରରେ ଭିନ୍ନକ୍ଷମଙ୍କ ପାଇଁ ରହିଥିବା ସୁବିଧାସୁଯୋଗ ନେଇ ସନ୍ତୋଷ ପ୍ରକାଶ କରିଥିବା କହିଛନ୍ତି।
ରାଜ୍ୟର ଅନ୍ୟ ସମସ୍ତ ପରୀକ୍ଷା କେନ୍ଦ୍ରରେ ଭିନ୍ନକ୍ଷମ ପରୀକ୍ଷାର୍ଥୀଙ୍କ ପାଇଁ ଉଦ୍ଦିଷ୍ଟ ଗାଇଡ୍ ପାଳନ କିପରି ପାଳନ ହେବ, ତାରି ଉପରେ ଜୋର୍ ଦିଆଯାଇଥିବା ସେ ଏହି ଅବସରରେ କହିଛନ୍ତି।
ଭୁବନେଶ୍ବର, ଜୁଲାଇ ୨୬ (ଲୋକାଲ ୱାୟାର) କନ୍ଧମାଳ ଜିଲ୍ଲାର ସହକାରୀ ରେଶମ ଶିଳ୍ପ ନିର୍ଦ୍ଦେଶକ କାର୍ଯ୍ୟାଳୟ ପକ୍ଷରୁ ଏକ କନିଷ୍ଠ ସହାୟକ ଗ୍ରୁପ ଡି ପଦବୀ ପାଇଁ ଆସନ୍ତା ଅଗଷ୍ଟ ୧୦ ତାରିଖରେ ଆବେଦନ ପତ୍ର ଗ୍ରହଣ କରିବାର ଶେଷ ତାରିଖ ହୋଇଥିବା କନ୍ଧମାଳ ଜିଲ୍ଲା ୱେବସାଇଟରେ ଉଲ୍ଲେଖ ରହିଛି ।
ଜିଲ୍ଲା ୱେବସାଇଟରେ ପ୍ରକାଶିତ ତଥ୍ୟ ଅନୁସାରେ କାର୍ଯ୍ୟାଳୟରେ ଗୋଟିଏ ପଦବୀ ବିଜ୍ଞପ୍ତି ପ୍ରକାଶ ପାଇଥିବା ବେଳେ ଆବେଦନକାରୀଙ୍କ ଶିକ୍ଷାଗତ ଯୋଗ୍ୟତା ସପ୍ତମ ଶ୍ରେଣୀ ହୋଇଥିବା ଓ ପାର୍ଥୀ ଜଣଙ୍କ କନ୍ଧମାଳ ଜିଲ୍ଲାର ସ୍ଥାୟୀ ବାସିନ୍ଦା ହୋଇଥିବା ନିହାତି ଆବଶ୍ୟକ ବୋଲି ଉଲ୍ଲେଖ ରହିଛି ।
ଏହି ପଦବୀ ପାଇଁ କେବଳ ପୁରୁଷ ବର୍ଗଙ୍କ ପାଇଁ ଉଦିଷ୍ଟ ଅଟେ ।ଏହାସହ ଆବେଦନକାରୀଙ୍କ ବୟସ ୧୮ବର୍ଷରୁ କମ କିମ୍ବା ୩୨ ବର୍ଷରୁ ଅଧିକ ହୋଇନ ଥିବା ଆବଶ୍ୟକ ।
ହରିଜନ ଓ ଆଦିବାସୀ ପାର୍ଥୀଙ୍କ କ୍ଷେତ୍ରରେ ୫ବର୍ଷ ଏବଂ ସାମାଜିକ ତଥା ଆର୍ଥିକ ଅନଗ୍ରସର ପାର୍ଥୀଙ୍କ କ୍ଷେତ୍ରରେ ୩ ବର୍ଷ ବୟସ ସୀମା କୋହଳ କରାଯିବା ନେଇ ବିଜ୍ଞପ୍ତିରେ ସୂଚନା ରହିଛି ।
ଭୁବନେଶ୍ବର, ଜୁଲାଇ ୨୬ (ଲୋକାଲ ୱାୟାର) ରାଜ୍ୟର ସମସ୍ତ ସରକାରୀ ମେଡିକାଲ କଲେଜ ଓ ହସ୍ପିଟାଲ ସହ ଘରୋଇ ହାଇଟେକ ମେଡିକାଲ କଲେଜ ଓ ହସ୍ପିଟାଲର ଦ୍ବିତୀୟ ପର୍ଯ୍ୟାୟ ମେଡିକାଲ କାଉନସେଲିଂ ପ୍ରକ୍ରିୟା ଆଜିଠାରୁ ଆରମ୍ଭ ହୋଇଥିବା ବେଳେ ଆସନ୍ତା ଜୁଲାଇ ୨୮ରେ ମେଧାତାଲିକା ପ୍ରକାଶ ପାଇବ ବୋଲି ଓଜେଇଇ ପକ୍ଷରୁ ସୂଚନା ମିଳିଛି ।
ପ୍ରଥମ ପର୍ଯ୍ୟାୟ ନାମଲେଖା ପରେ ବଳକା ରହିଯାଇଥିବା ଏମବିବିଏସ ଓ ବିଡିଏସ ସିଟ ପୂରଣ ନିମନ୍ତେ ଏହି ଦ୍ବିତୀୟ ପର୍ଯ୍ୟାୟ ମେଡିକାଲ କାଉନସେଲିଂ ପ୍ରକ୍ରିୟା ଆରମ୍ଭ ହୋଇଛି ।
ଘରୋଇ ହାଇଟେକ ମେଡିକାଲ କଲେଜ ଓ ହସ୍ପିଟାଲର ଏମବିବିଏସରେ ସମୁଦାୟ ୫୫ସିଟ ଖାଲିପଡିଥିବା ବେଳେ ଡେଣ୍ଟାଲରେ ୯୫ ବିଡିଏସ ସିଟ ଖାଲି ପଡିଥିବା ସୂଚନା ରହିଛି ।
